open-index/open-wikipedia-markdown huggingface dataset:
Μπέρνλι

Το **Μπέρνλι** (αγγλικά: *Burnley*, ) είναι πόλη της Αγγλίας, κύρια πόλη του δήμου Μπέρνλι (borough of Burnley). Βρίσκεται στην περιοχή του Λάνκασαϊρ. Ο πληθυσμός του είναι περίπου 73.500 κάτοικοι. Η πόλη βρίσκεται στην ένωση των ποταμών Μπρουν και Κάλντερ. Βρίσκεται 18 χιλιόμετρα ανατολικά του Μπλάκμπερν και 40 χλμ ανατολικά του Πρέστον. Στην περιοχή έχουν βρεθεί προϊστορικά ευρήματα της λίθινης περιόδου. Οι πρώτες αναφορές για την πόλη χρονολογούνται το 1122. Η πόλη όμως γνώρισε την μεγαλύτερή της ανάπτυξη κατά την περίοδο της βιομηχανικής επανάστασης, όταν ήταν κέντρο παραγωγής βαμβακερών υφασμάτων. Τα τελευταία χρόνια οι μεγάλες εργοστασιακές μονάδες της περιοχής έχουν κλείσει. Οι κύρια πηγή εισοδημάτων των πολιτών της είναι σήμερα οι υπηρεσίες και οι κατασκευές, ενώ μετά το κλείσιμο ενός εργοστασίου της εταιρίας ελαστικών Μισελέν στην περιοχή , ιδρύθηκε εκεί το Κέντρο Ψηφιακής Τεχνολογίας του Λάνκασαϊρ, με σκοπό την ανάπτυξη στην περιοχή εταιριών, στο χώρο της τεχνολογίας. 

## Αθλητισμός
Η πόλη είναι η έδρα της ομώνυμης ομάδας ποδοσφαίρου, που ιδρύθηκε το 1882 και ανήκει στις 12 ομάδες που δημιούργησαν το Αγγλικό Πρωτάθλημα το 1888.Εκεί ζει και ένας από τους σπουδαιότερους ηθοποιούς τις τελευταίες δεκαετίες, ο Σερ Ίαν ΜακΚέλεν.

## Παραπομπές


## Εξωτερικοί σύνδεσμοι

* 

Κατηγορία:Πόλεις της Αγγλίας
Οι Γενναίοι του Βορρά

Οι ***Γενναίοι του Βορρά*** είναι ο τίτλος μιας ελληνικής κινηματογραφικής πολεμικής ταινίας του 1970, σε σκηνοθεσία Κώστα Καραγιάννη και σενάριο Γιώργου Λαζαρίδη και Αντώνη Δαυίδ.

## Πλοκή
Απρίλιος του 1941. Οι Γερμανοί, μετά την εισβολή τους στην Ελλάδα, και παρά τις διαβεβαιώσεις ότι δεν θα επιτρέψουν την είσοδο βουλγαρικών στρατευμάτων στην Ανατολική Μακεδονία και τη Θράκη, τις παραδίδουν στους Βούλγαρους και τους κομιτατζήδες.

Οι Βούλγαροι αρχίζουν την τρομοκρατία και τις βιαιότητες εις βάρος του ελληνικού πληθυσμού της Μακεδονίας. Ενώ συμβαίνουν αυτά, ένας Έλληνας αξιωματικός από την περιοχή της Ανατολικής Μακεδονίας, ο Νίκος Δεβετζής (Γιάννης Βόγλης), με το φίλο του, τον Βασίλη Άνθιμο (Πέτρος Φυσσούν), αποφασίζουν να γυρίσουν στο χωριό τους που βρίσκεται υπό την κατοχή ομάδας κομιτατζήδων με επικεφαλής τον Στεπάν Ράικο (Λάκης Κομνηνός) και αρχίζουν την αντίσταση κατά των Βουλγάρων.

## Διανομή ρόλων
* Γιάννης Βόγλης...Νίκος Δεβετζής**'
* [[Ξένια Καλογεροπούλου]]...Κατερίνα Θεοφίλου**'
* Πέτρος Φυσσούν...Βασίλης Άνθιμος
* Λάκης Κομνηνός...Στεπάν Ράικο**'
* [[Άλκης Γιαννακάς]]...Ιάσονας Παραμανίδης
* [[Θανάσης Μυλωνάς]]...ταγματάρχης Μπόρις Ντένοφ
* [[Λαυρέντης Διανέλλος]]...Μανώλης Δεβετζής **'
* Δημήτρης Μπισλάνης...Ασέμ
* Δήμος Σταρένιος...Γρηγόρης Θεοφίλου
* Ίλυα Λιβυκού...Βασιλική Δεβετζή
* Κάκια Παναγιώτου...Χρύσα
* Αιμιλία Υψηλάντη...Δέσποινα Δεβετζή
* Άννα Φόνσου...χορεύτρια
* Σταύρος Ξενίδης...συνταγματάρχης
* Θόδωρος Κατσαδράμης...φυλακισμένος
* Μαλαίνα Ανουσάκη...ηγουμένη
* Κώστας Μπαλαδήμας....Πατήρ Νικήτας
* Νίκος Λυκομήτρος...Στεπάν
* Γρηγόρης Μασαλάς...καπετάν Γαϊτάνοφ
* Αρτέμης Μάτσας...διερμηνέας
* Βασίλης Πλατάκης...Γιακουμής

## Άλλες πληροφορίες
Η ταινία είναι γνωστή στο εξωτερικό με τον αγγλικό τίτλο *The Brave Bunch*. Πολλοί από τους πρωταγωνιστές εμφανίζονται με ψευδώνυμα στα αγγλικά]], όπως: John Miller (Γιάννης Βόγλης), Peter Funk (Πέτρος Φυσσούν), Mary Xenia (Ξένια Καλογεροπούλου), Larry Daniels (Λάκης Κομνηνός), Emily Harper (Αιμιλία Υψηλάντη), Stanley Stranger (Σταύρος Ξενίδης) κ.ά.

Συμμετείχε το ποντιακό συγκρότημα του Κώστα Ασιατίδη και οι χορογραφίες ήταν σε επιμέλεια του Φώτη Μεταξόπουλου.

## Παραπομπές

## Εξωτερικοί σύνδεσμοι
* 
* Cine.gr - Πληροφορίες για την ταινία
* 90lepta - Πληροφορίες για την ταινία 

Κατηγορία:Ελληνικές ταινίες της δεκαετίας 1970
Κατηγορία:Ταινίες του 1970
Κατηγορία:Ταινίες παραγωγής Καραγιάννης - Καρατζόπουλος
Κατηγορία:Ελληνικές πολεμικές ταινίες
Κατηγορία:Ταινίες σε σκηνοθεσία Κώστα Καραγιάννη
Κατηγορία:Ελληνόφωνες ταινίες
Κατηγορία:Ταινίες με μουσική σύνθεση Κώστα Καπνίση
Κατηγορία:Ταινίες σε σενάριο Γιώργου Λαζαρίδη
Κατηγορία:Ταινίες γυρισμένες στην Ελλάδα
Γιαν Σίμπελινκ

Ο **Γιαν Χερτ Σίμπελινκ** (ολλ. Jan Geurt Siebelink) (Βελπ (*Velp*), Ολλανδία, 13 Φεβρουαρίου 1938) είναι Ολλανδός συγγραφέας και δοκιμιογράφος.

## Βιογραφία

Ο Σίμπελινκ μεγάλωσε σε οικογένεια με αυστηρές θρησκευτικές αρχές. 

Ξεκίνησε την επαγγελματική σταδιοδρομία του ως καθηγητής ολλανδικής και γαλλικής γλώσσας.

## Γενικά για το έργο του

Στον ελεύθερο χρόνο του μελετούσε γαλλική λογοτεχνία. Το ενδιαφέρον του προσέλκυσε η παρακμιακή λογοτεχνία (décadence) και ιδιαίτερα η νουβέλα À rebours του Γαλλο-Ολλανδού Γιόρις Καρλ Ίσμανς ή Σαρλ-Μαρί Ζωρζ Ίσμανς (*Charles-Marie-Georges Huysmans*).

Παράλληλα με τα εκπαιδευτικά του καθήκοντα άρχισε και ο ίδιος να συγγράφει. Έχει εκδώσει σημαντικό αριθμό μυθιστορημάτων.

Τα σημαντικότερα έργα του είναι τα *Nachtschade* (Μπελαντόννα), *De herfst zal schitterend zijn* (Το φθινόπωρο θα είναι θαυμάσιο), *En joeg de vossen door het staande koren* (Και κυνήγησε τις αλεπούδες μέσα στα στάρια), *De overkant van de rivier* (Η άλλη όχθη του ποταμού), *Vera* (Βέρα), *Margaretha* (Μαργκαρέτα) και *Knielen op een bed violen* (Γονατίζοντας σε ένα παρτέρι με βιολέτες) , το οποίο υπήρξε τεράστια εμπορική επιτυχία στην Ολλανδία.

Το ντεμπούτο του με το Nachtschade (Μπελαντόνα) προκάλεσε εντύπωση λόγω της σκοτεινής και ρομαντικής εμμονής του με το μαρασμό, το θάνατο και τη θρησκεία.

Στο *Knielen op een bed violen* ο Σίμπελινκ αναφέρεται στα όσα συνέβαιναν στο συντηρητικό θρησκευτικό κύκλο στον οποίο ανήκε ο πατέρας του και πώς επηρεάστηκε ο ίδιος από αυτόν.

## Κατάλογος έργων

* Nachtschade (1975)
* Een lust voor het oog (1977)
* J.K. Huysmans, Tegen de keer (1977)
* Weerloos (1978)
* Oponthoud (1979)
* De herfst zal schitterend zijn (1980)
* De reptielse geest (1981)
* En joeg de vossen door het staande koren (1982)
* Arnhem. Beeld en verbeelding (1983)
* Koning Cophetua en het bedelmeisje (1983)
* De hof van onrust (1984)
* De prins van nachtelijk Parijs (1985)
* Ereprijs (1986)
* Met afgewend hoofd (1986)
* Schaduwen in de middag (1987)
* De overkant van de rivier (1990)
* Hartje zomer en andere verhalen (1991)
* Pijn is genot (1992)
* Met een half oog (1992)
* Verdwaald gezin (1993)
* Laatste schooldag (1994)
* Dorpsstraat Ons Dorp (1995)
* Vera (1997)
* Daar gaat de zon nooit onder (1998)
* Schuldige hond (1998)
* De bloemen van Oscar Kristelijn (1998)
* Bergweg 17, Bosweg 19 (1999)
* Mijn leven met Tikker (1999)
* Engelen van het duister (2001)
* Margaretha (2002)
* Knielen op een bed violen (2005) (έχει εκδοθεί και σε audiobook)
* De kwekerij (2007)
* Suezkade (2008)

## Παραπομπές


## Εξωτερικοί σύνδεσμοι

* Επίσημη ιστοσελίδα

Κατηγορία:Ολλανδοί συγγραφείς
Κατηγορία:Δοκιμιογράφοι
Κόρδοβα (αποσαφήνιση)

Η ονομασία **Κόρδοβα** ή **Κόρντοβα** ή **Κόρδομπα** μπορεί να αναφέρεται:

* στην πόλη Κόρδοβα της Ισπανίας.
* στην επαρχία Κόρδοβα της Ισπανίας.
* στο Χαλιφάτο της Κόρδοβα, ιστορικό κράτος στη Μαυριτανική Ισπανία
* στην Κόρδοβα, πόλη της Αργεντινής
* στην επαρχία Κόρδοβα της Αργεντινής
* στην Κόρδοβα, διαμέρισμα της Κολομβίας
* στην Κόρδοβα, πόλη του Μεξικού
* στην Φ.Κ. Κόρδοβα, ισπανική ποδοσφαιρική ομάδα
* στο μοντέλο αυτοκινήτου SEAT Cordoba της Seat
* στον Αντρές Κόρντοβα, πρόεδρο του Εκουαδόρ
* στο Κόρδοβα Νικαράγουας, εθνικό νόμισμα της χώρας

Κατηγορία:Επώνυμα
Βέργα Καστοριάς

Η **Βέργα** είναι χωριό της Περιφερειακής Ενότητας Καστοριάς στη Μακεδονία. Διοικητικά ανήκει στη Δημοτική Ενότητα Αγίων Αναργύρων του Δήμου Καστοριάς.

Βρίσκεται στο βορειοανατολικό μέρος της περιφερειακής ενότητας και είναι ένα μικρό ορεινό χωριό με 97 μόνιμους κατοίκους, σύμφωνα με την απογραφή του 2011. Συνορεύει στα ανατολικά με την ιστορική Κλεισούρα, επίσης χωριό της Π.Ε. Καστοριάς. Η κύρια ασχολία των κατοίκων είναι η γεωργία και η κτηνοτροφία.

Σε δεσπόζουσα θέση βρίσκεται η εκκλησία του χωριού κτισμένη το 1849 από τεχνίτες μαστόρους από την Κοζάνη. Είναι λιθόκτιστη βασιλική. Το χωριό είχε περισσότερο πληθυσμό στις αρχές του αιώνα, πάνω από 500 κατοίκους, αλλά οι διάφοροι πόλεμοι και η ξενιτιά μίκρυναν αρκετά τον πληθυσμό του χωριού. Μέχρι το 1926, το όνομα του χωριού ήταν Μπόμπιτσα.

## Παραπομπές


## Πηγές
* Mapping migration in Kastoria, Macedonia - Verga 

Κατηγορία:Χωριά της περιφερειακής ενότητας Καστοριάς
Κατηγορία:Δήμος Καστοριάς
Λουί Σαχά

Ο **Λουί Σαχά** (γαλλικά: *Louis Saha*) είναι Γάλλος πρωην ποδοσφαιριστής γεννημένος στο Παρίσι στις 8 Αυγούστου 1978.

Ξεκίνησε την καριέρα του το 1996 στη Μετς, όπου αγωνίστηκε μέχρι το 2000. Ενδιάμεσα είχε αγωνιστεί στη Νιούκασλ Γιουνάιτεντ ως δανεικός, βοηθώντας την στην πορεία προς τον τελικό του κυπέλλου Αγγλίας, όταν πέτυχε το μοναδικό γκολ της ομάδας του στον επαναληπtικό αγώνα με την Μπλάκμπερν Ρόβερς.

Το 2000 αποκτήθηκε από την Φούλαμ έναντι 2,1 εκατ. λιρών, την οποία βοήθησε να ανέβει στην Πρέμιερ Λιγκ. Στα 4 χρόνια του στην ομάδα του Λονδίνου πέτυχε συνολικά 63 τέρματα (53 στο πρωτάθλημα). Τον Ιανουάριο του 2004, έχοντας ήδη μέχρι εκείνη την στιγμή πετύχει 15 γκολ στο πρωτάθλημα της περιόδου, αποκτήθηκε έναντι 12,8 εκατ. λιρών από την Μάντσεστερ Γιουνάιτεντ. Με την ομάδα αγωνίστηκε μέχρι το 2008 και κατέκτησε με αυτή δύο πρωταθλήματα, ένα Λιγκ καπ και το ΟΥΕΦΑ Τσάμπιονς Λιγκ του 2008. Το 2008 αποκτήθηκε από την Έβερτον, ενώ τον Ιανουάριο του 2012 αποκτήθηκε ως ελεύθερος από την Τότεναμ Χότσπερ για 6 μήνες.Τον Αυγουστο του 2012 υπέγραψε συμβόλαιο συνεργασίας με την Σάντερλαντ ΦΚ.Στις 8 Αυγούστου 2013 ημέρα των γενεθλίων του ανακοίνωσε την απόφαση του να τερματίσει την ποδοσφαιρική του καριέρα.

Ο Σαχά κατέχει το ρεκορ του ταχύτερου γκολ στην ιστορία των τελικών του κυπέλλου Αγγλίας, όταν στις 30 Μαΐου του 2008, σκόραρε με την Έβερτον εναντίον της Τσέλσι ΦΚ στο 25 δευτερόλεπτα από την έναρξη του αγώνα.

## Εθνική ομάδα

Ο Σαχά έχει αγωνιστεί με την φανέλα της εθνικής ομάδας της χώρας του σε διάφορα επίπεδα. Το 1997 πέτυχε με την εθνική Γαλλίας κάτω των 19 το νικητήριο τέρμα του τελικού του Ευρωπαϊκού πρωταθλήματος ποδοσφαίρου κάτω των 19 ετών, με αντίπαλο την Πορτογαλία.
Για πρώτη φορά αγωνίστηκε στην Εθνική ανδρών στις 18 Φεβρουαρίου 2004, με αντίπαλο το Βέλγιο, σε ένα αγώνα που σημείωσε μάλιστα και γκολ. Το 2006 αγωνίστηκε με την εθνική Γαλλίας στο Παγκόσμιο Κύπελλο Ποδοσφαίρου 2006 στη Γερμανία.

## Πηγές και εξωτερικοί σύνδεσμοι
Το προφίλ του Λουί Σαχά στην ιστοσελίδα της Έβερτον

Κατηγορία:Γάλλοι ποδοσφαιριστές
Κατηγορία:Ποδοσφαιριστές Μάντσεστερ Γιουνάιτεντ
Κατηγορία:Ποδοσφαιριστές Έβερτον
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Γαλλίας
Κατηγορία:Ποδοσφαιριστές Νιούκασλ Γιουνάιτεντ
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Ευρωπαϊκού Πρωταθλήματος 2004
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Λάτσιο
Κατηγορία:Ποδοσφαιριστές ΦΚ Μετς
Κατηγορία:Ποδοσφαιριστές Φούλαμ ΦΚ
Κατηγορία:Ποδοσφαιριστές Τότεναμ Χότσπερ
Κατηγορία:Ποδοσφαιριστές Σάντερλαντ ΑΦΚ
Κατηγορία:Ποδοσφαιριστές ΙΝΦ Κλαιρφοντέν
Κατηγορία:Παίκτες νικητές ΟΥΕΦΑ Τσάμπιονς Λιγκ
Φούλαμ ΦΚ

Η **Φούλαμ ΦΚ** (αγγλικά: *Fulham F.C.*) είναι αγγλική  ποδοσφαιρική ομάδα και αγωνίζεται στην Πρέμιερ Λιγκ. Ιδρύθηκε το 1879 στο Λονδίνο, στην περιοχή του Φούλαμ. Η Φούλαμ ΦΚ είναι η παλιότερη ποδοσφαιρική ομάδα του Λονδίνου.

## Διακρίσεις
Η Φούλαμ δεν έχει κερδίσει κανέναν τίτλο στην ιστορία της. Το 1975 έφτασε ως τον τελικό του Κυπέλλου Αγγλίας, όμως ηττήθηκε από τη Γουέστ Χαμ με 2–0. Το 2002 διακρίθηκε στο Κύπελλο Ιντερτότο κερδίζοντας την ιταλική Μπολόνια και μαζί την συμμετοχή της στο Κύπελλο ΟΥΕΦΑ εκείνης της χρονιάς. Η μεγαλύτερη επιτυχία της είναι η πρόκριση της στον τελικό του Γιουρόπα Λιγκ (πρώην Ουέφα Κάπ) το 2010 έχοντας αποκλεισει μεγάλα ονόματα όπως η Γιουβέντους, το Αμβούργο αλλά και την κάτοχο του τροπαιου του 2009, Σαχτάρ.

## Παραπομπές


## Εξωτερικοί σύνδεσμοι
* 
* Επίσημη ιστοσελίδα της Φούλαμ ΦΚ

Φουλαμ ΦΚ
Φουλαμ ΦΚ
Κατηγορία:Ποδοσφαιρικές ομάδες Αγγλίας

Κατηγορία:Ιδρύσεις ποδοσφαιρικών ομάδων το 1879
Αοιδή (μυθολογία)

Στην ελληνική μυθολογία, με το όνομα **Αοιδή** είναι γνωστή η μία από τις τρεις Ελικωνιάδες Μούσες, τις θεότητες που προστάτευαν τις τέχνες και τα γράμματα. Αυτή η παράδοση είναι αρχαιότερη από τη γνωστότερη εκδοχή, σύμφωνα με την οποία οι Μούσες ήταν εννέα. Οι άλλες δύο είναι η Μνήμη και η Μελέτη. Η Αοιδή είναι η μούσα του τραγουδιού.

Αοιδή
Μνήμη (δορυφόρος)

Η **Μνήμη** () ή **Δίας XL** είναι ένας φυσικός δορυφόρος του πλανήτη Δία. Ανακαλύφθηκε από μία ερευνητική ομάδα αστρονόμων του Πανεπιστημίου της Χαβάης με επικεφαλής τον Σκοτ Σέπαρντ, το 2003. Πήρε το όνομά του τον Μάρτιο του 2005 από τη Μνήμη, η οποία ήταν μία από τις τρεις αρχαιότερες Μούσες μαζί με την Αοιδή και τη Μελέτη σύμφωνα με την Ελληνική μυθολογία. Η αρχική προσωρινή ονομασία που του είχε δοθεί ήταν **S/2003 J 21**.

Έχει διάμετρο περίπου 2 χλμ. και περιφέρεται γύρω από τον Δία σε μέση απόσταση 21.427.000 χλμ. σε 640,769 ημέρες, σχηματίζοντας κλίση 149° με την εκλειπτική (148° προς τον Ισημερινό του Δία), σε ανάδρομη φορά και με εκκεντρότητα τροχιάς 0,2214.

Η Μνήμη ανήκει στην τροχιακή «Ομάδα της Ανάγκης», των δορυφόρων που περιφέρονται σε ανάδρομες τροχιές περί τον Δία σε αποστάσεις από αυτόν μεταξύ 19,3 και 22,7 εκατομμυρίων χιλιομέτρων και κλίσεις τροχιάς από 145,7° έως 154,8°.

## Παραπομπές


## Εξωτερικοί σύνδεσμοι
* Μνήμη  από την Εξερεύνηση του Ηλιακού Συστήματος της NASA 
* Οι δορυφόροι του Δία από τον Σκοτ Σέπαρντ 

Κατηγορία:Φυσικοί δορυφόροι Δία
Καρπώ (δορυφόρος)

μικρογραφία|Η Καρπώ, δορυφόρος του πλανήτη Δία

Η **Καρπώ** () ή **Δίας XLVI** είναι ένας φυσικός δορυφόρος του πλανήτη Δία. Ανακαλύφθηκε από μία ερευνητική ομάδα αστρονόμων του Πανεπιστημίου της Χαβάης με επικεφαλής τον Σκοτ Σέπαρντ το 2003. Πήρε το όνομά του τον Μάρτιο του 2005 από την Καρπώ, η οποία ήταν κόρη του Δία και της τιτανίδας Θέμιδος και μία από τις Ώρες, μαζί με τη Θαλλώ και την Αυξώ σύμφωνα με την Ελληνική μυθολογία. Η αρχική προσωρινή ονομασία που του είχε δοθεί ήταν **S/2003 J 20**.

Έχει διάμετρο περίπου 3 χλμ. και περιφέρεται γύρω από τον Δία σε μέση απόσταση 17.145.000 χλμ. σε 458,625 ημέρες, σχηματίζοντας κλίση 56° με την εκλειπτική (55° προς τον Ισημερινό του Δία), σε ανάδρομη φορά και με εκκεντρότητα τροχιάς 0,4316.

Η Καρπώ όπως και η Θεμιστώ δεν ανήκει σε καμία ομάδα, γεγονός που την κάνει πολύ ενδιαφέρουσα. Η τροχιακή κλίση δορυφόρων όπως η Καρπώ περιορίζεται από το φαινόμενο Κοζάι, που ανακαλύφθηκε από τον Γιοσίντε Κοζάι το 1962. Αυτό το φαινόμενο προκαλεί μια περιοδική ανταλλαγή μεταξύ της κλίσης και της εκκεντρότητας της τροχιάς· εάν η κλίση της τροχιάς είναι αρκετά μεγάλη, η εκκεντρότητα με τη σειρά της μπορεί να γίνει τόσο μεγάλη, ώστε όταν η Καρπώ φτάνει στο κοντινότερο σημείο της τροχιάς του Δία, να βρίσκεται πολύ κοντά στη γειτονιά των δορυφόρων του Γαλιλαίου. Αυτό μπορεί να έχει ως τελικό αποτέλεσμα είτε τη σύγκρουση της Καρπούς με έναν από αυτούς ή, αν βρεθεί πολύ κοντά τους, θα μπορούσε να απομακρυνθεί τελείως από το σύστημα του Δία.

## Παραπομπές


## Εξωτερικοί σύνδεσμοι
* Καρπώ  από την Εξερεύνηση του Ηλιακού Συστήματος της NASA 
* Οι δορυφόροι του Δία από τον Σκοτ Σέπαρντ 

Κατηγορία:Φυσικοί δορυφόροι Δία
Οκρόσκα

[right|thumb|Οκρόσκα παρασκευασμένη με [κβας]]

Η **Οκρόσκα** (ρωσικά: окрошка) είναι μια κρύα σούπα, που αποτελεί μέρος της κουζίνας της Ρωσίας  και της Ουκρανίας. Το όνομα της πιθανότατα προέρχεται από το ρήμα крошить που σημαίνει τεμαχίζω ή σπάω σε μικρά κομμάτια. 

Η κλασσική της εκδοχή είναι ένα μίγμα κυρίως από ακατέργαστα λαχανικά (όπως τα αγγούρια και τα φρέσκα κρεμμυδάκια), βραστές πατάτες, αυγά και μαγειρεμένο βοδινό ή μοσχάρι (ή μαγειρεμένα  λουκάνικα ή χοιρομέρι) με κβας. Η Οκρόσκα συνήθως γαρνίρεται με όξινη κρέμα γάλακτος. Μετέπειτα παραλλαγές της που εμφανίστηκαν στην Σοβιετική περίοδο χρησιμοποιούν ελαφρύ ή διυλισμένο κεφίρ, μεταλλικό νερό, ή και μπύρα ακόμα αντί για κβας. Οι σύγχρονες συνταγές επιτρέπουν επίσης την αντικατάσταση της κρέμας γάλακτος με μαγιονέζα.

Τα υλικά τεμαχίζονται και αναμιγνύονται με το κβας λίγο πριν το φαγητό. Η αναλογία τους τεμαχισμένων υλικών και κβας είναι παρόμοια με αυτήν των δημητριακών με το γάλα. Αυτό επιτρέπει στα λαχανικά να διατηρούν την υφή τους. Για τον ίδιο λόγο, παρόλο που τα υλικά είναι παρόμοια με αυτά που βάζουμε σε μια ρώσικη σαλάτα, η γεύση της οκρόσκα είναι πολύ διαφορετική από αυτήν της σαλάτας. Αλάτι και ζάχαρη μπορούν να προστεθούν ανάλογα με την προτίμηση.

File:Окрошка1.JPG|Κλασσική οκρόσκα με  μοσχάρι. Δίπλα υπάρχει σμετάνα, ειδικό dressing (από λιωμένα κροκάδια αυγών, ρωσική μουστάρδα, horse radish, πράσινο κρεμμυδάκι, αλάτι) και κβας
File:Окрошка2.JPG|Η Οκρόσκα, με το dressing να έχει προστεθεί 
File:Окрошка3.jpg|Η Οκρόσκα, με το κβας να έχει προστεθεί 
File:Окрошка4.jpg|Η Οκρόσκα ανακατεμένη, με τη σμετάνα να έχει προστεθεί 
File:Окрошка5.jpg|Η Οκρόσκα ανακατεμένη και με τη σμετάνα, με τον πάγο να έχει προστεθεί. 
 

## Παραπομπές


## Εξωτερικοί σύνδεσμοι
* Περισσότερες πληροφορίες για την Οκρόσκα και συνταγή
* "Σούπα αλά Ρωσικά" Άρθρο για την οκρόσκα και άλλες ρωσικές σούπες

Κατηγορία:Κρύες σούπες
Κατηγορία:Ρωσική κουζίνα
Κατηγορία:Ουκρανικές σούπες
Ντόχα

300px|thumb|right|Η Ντόχα
Η **Ντόχα** () είναι η πρωτεύουσα και μεγαλύτερη πόλη του Κατάρ. Ο πληθυσμός της πόλης είναι 400.051 περίπου κάτοικοι σύμφωνα με την απογραφή του 2010. Η Ντόχα είναι η έδρα της κυβέρνησης του Κατάρ και του Εμίρη του.

## Ιστορία
Η πόλη της Ντόχα ιδρύθηκε με την ονομασία **Αλ-Μπίντα** το 1825. Βρίσκεται στην ανατολική ακτή της χερσονήσου του Κατάρ και του Περσικού Κόλπου. Το όνομα Ντόχα προέρχεται από την αραβική λέξη «ad-dawha» που σημαίνει «το μεγάλο δέντρο». Σημείο αναφοράς είναι ένα σπουδαίο δέντρο που πρέπει να βρισκόταν στον χώρο, όπου αρχικά βρισκόταν το μικρό ψαροχώρι που εξελίχθηκε και έγινε η σημερινή πόλη της Ντόχα. Η πόλη έγινε πρωτεύουσα του βρετανικού προτεκτοράτου του Κατάρ το 1916, και όταν το έθνος απέκτησε την ανεξαρτησία του το 1971, η Ντόχα παρέμεινε πρωτεύουσα του Κατάρ.

## Εκπαίδευση
Η πόλη φιλοξενεί το Πανεπιστήμιο του Κατάρ και την πανεπιστημιούπολη της σχολής επιχειρήσεων HEC Paris.

## Δείτε επίσης
* Εθνική Βιβλιοθήκη του Κατάρ

## Παραπομπές


## Εξωτερικοί σύνδεσμοι

* 
* H Ιστορία της Ντόχα
* Φωτογραφίες απο την Ντόχα

Κατηγορία:Πρωτεύουσες της Ασίας
Κατηγορία:Πόλεις του Κατάρ
Λιλή Τρικάλων

Η **Λιλή** είναι οικισμός του Δήμου Πύλης στην Περιφερειακή Ενότητα Τρικάλων. 

## Γενικά στοιχεία
Η Λιλή βρίσκεται στον κάμπο των Τρικάλων, σε απόσταση 11 χιλιόμετρα Δ.-ΝΔ. από το κέντρο της πόλη και 15 χιλιόμετρα ΒΑ. από την Πύλη (έδρα του δήμου), σε υψόμετρο περίπου 120 μέτρων. Οι μόνιμοι κάτοικοι φτάνουν τους 176 (απογραφή 2011), με την πλειονότητα να ασχολείται με γεωργικές ή κτηνοτροφικές ασχολίες. Πολλοί επιλέγουν το Λιλή, και γενικότερα τις γύρω περιοχές ως εναλλακτικό τόπο διαμονής διότι βρίσκονται σε προσιτή απόσταση από τις δύο πόλεις Τρίκαλα και Πύλη απ' όπου μπορούν να εξυπηρετούνται, γι' αυτό το λόγο και παρατηρείται τα τελευταία χρόνια μία ήπια πληθυσμιακή αύξηση. Ο οικισμός περιβάλλεται από τον ποταμό Ανάποδο και τον Πορταϊκό παραπόταμο του Πηνειού, ενώ αγροτεμάχια σε κοντινή απόσταση καλλιεργούνται συστηματικά. 
Ζήτημα αποτελεί και η ονομασία του οικισμού, αφού παλιότερα ονομαζόταν κατ' αποκλειστικότητα η Λιλή, ενώ σήμερα έχει επικρατήσει το ουδέτερο γένος (το Λιλή). Ευρισκόμενο στο κέντρο του νομού, αποτελεί χαρακτηριστικό χωριό της περιοχής του κάμπου της Θεσσαλίας. Η ποδοσφαιρική ομάδα του χωριού, αποτελούμενη από τους κατοίκους, δραστηριοποιείται σε τοπικό επίπεδο, ενώ το δημοτικό σχολείο του χωριού έχει πλέον παύσει τη λειτουργία του. 

## Εξωτερικοί σύνδεσμοι
*Οι ανασκαφές για το Ασκληπιείο και ο θησαυρός στο Λιλή στον ιστότοπο https://trikalacity.gr/.

## Παραπομπές


Κατηγορία:Χωριά της περιφερειακής ενότητας Τρικάλων
Κατηγορία:Δήμος Πύλης
Πορ-ω-Πρενς

thumb|right|Το Πορτ-ο-Πρενς πρωτεύουσα της Αϊτής
Το **Πορ-ω-Πρενς** () είναι η πρωτεύουσα και η μεγαλύτερη πόλη της Αϊτής. Ο πληθυσμός της μητροπολιτικής περιοχής σύμφωνα με την καταμέτρηση του 2007 είναι 1.728.100 κάτοικοι αλλά η συνεχής αύξηση του πληθυσμού, ιδίως στις πολυσύχναστες φτωχογειτονιές και στις κοντινές πεδιάδες και λόφους, έχει αυξήσει τον πληθυσμό του Πορτ-ο-Πρενς στην περιοχή όπως εικάζεται μεταξύ 2,5 και 3 εκατομμυρίων κατοίκων.

Η πόλη του Πορτ-ο-Πρενς είναι χτισμένη αμφιθεατρικά. Οι εμπορικές περιοχές εκτείνονται παραλιακά, ενώ οι κατοικημένες περιοχές βρίσκονται ψηλά στους λόφους.
Στις 12 Ιανουαρίου 2010 στις 21:53 UTC, η πόλη χτυπήθηκε από ένα ισχυρό σεισμό 7,3 βαθμών Ρίχτερ, τον μεγαλύτερο στη χώρα τα τελευταία 200 χρόνια. Το επίκεντρο του σεισμού ήταν λίγο έξω από την πόλη., όπου έχασαν τη ζωή τους περισσότερα από 230.000 άτομα. Το αποτέλεσμα του σεισμού ήταν εκτεταμένες καταστροφές με την πλειονότητα των κτιρίων να έχουν υποστεί τις μεγαλύτερες. Το μεγαλύτερο μέρος του ιστορικού κέντρου καταστράφηκε, συμπεριλαμβανομένων του καθεδρικού ναού, το κτίριο του κοινοβουλίου, αρκετά υπουργεία, και ένα τουλάχιστον νοσοκομείο, ενώ ο δεύτερος όροφος του Προεδρικού Μεγάρου επέπεσε στον πρώτο όροφο.

Στις 9 Νοεμβρίου 2010 οι υπεύθυνοι Υγείας της χώρας επιβεβαίωσαν ότι η πόλη επλήγη από χολέρα.

## Δείτε επίσης
*Εθνική Βιβλιοθήκη της Αϊτής

## Σημειώσεις και παραπομπές


Κατηγορία:Γεωγραφία της Αϊτής
Κατηγορία:Πρωτεύουσες της Βόρειας Αμερικής
NGC 1232A

Ο **NGC 1232A** είναι ένας μεγάλος δορυφόρος γαλαξίας του NGC 1232, ο οποίος βρίσκεται στον αστερισμό του Ηριδανού, σε απόσταση περίπου 70 εκατομμυρίων ετών φωτών. Του αποδίδεται η ασυνήθιστη κάμψη των σπειροειδών βραχιόνων του NGC 1232. 

## Μετατόπιση προς το ερυθρό
Ένα παράδοξο με τον NGC 1232A είναι ότι η μετατόπισή του προς το ερυθρό είναι περίπου 4 φορές μεγαλύτερη από αυτή του NGC 1232, γεγονός που σημαίνει ότι ο NGC 1232Α δεν είναι δορυφόρος του NGC 1232. Ο Halton Arp συζήτησε σχετικά με αυτό το θέμα το 1982. Έπειτα από επικοινωνία του με τον G. de Vaucouleurs ο οποίος του υπόδειξε την υψηλή μετατόπιση του NGC 1232Α προς το ερυθρό, παρατήρησε ότι ο NGC 1232Α «ακουμπάει» με τον NGC 1232 και ότι δεν υπάρχουν ασσυμετρίες στον NGC 1232 οι οποίες είναι αποτέλεσμα αλληλεπίδρασης.

Ο **G. de Vaucouleurs** πρότεινε σε μία συνομιλία με τον Αρπ ότι ο NGC 1232Α είναι μακρύτερα από τον NGC 1232Α με τα επιχειρήματα:
*Η φωτεινότητα του NGC 1232 δείχνει ότι ο γαλαξίας είναι μακρύτερα,
*Η διάμετρος του γαλαξία δείχνει ότι ο γαλαξίας είναι μακρύτερα,
*Αν ο NGC 1232Α ήταν στην ίδια απόσταση με τον NGC 1232 θα ήταν λιγότερο λαμπρός από το αναμενόμενο για τον τύπο του γαλαξία.

Όμως ο **Halton Arp** αντιπρότεινε ότι:
*Μεγάλοι γαλαξίες έχουν συνήθως τέτοιου είδους συνοδούς (σαν το NGC 1232A),
*Αν ο NGC 1232Α ήταν μακρύτερα από τον NGC 1232 θα ήταν απομονωμένος, επειδή δεν υπάρχει κάποια εμφανής ομάδα γαλαξιών,
*Γαλαξίες σαν τον NGC 1232A με χαμηλή λαμπρότητα και ανωμαλίες είναι γνωστοί για την χαμηλή λαμπρότητά τους και συνήθως δεν είναι απομονωμένοι στο σύμπαν, αλλά είναι συνοδοί μεγαλύτερων γαλαξιών. 

Μία παρόμοια κατάσταση ισχύει και με τον **NGC 1232B**, ένα αντικείμενο στις σπείρες του NGC 1232, με μετατόπιση προς το ερυθρό περίπου 28.000 km/s.

[thumb|left|200px|Ο [NGC 1232 και ο **NGC 1232A**.]]

## Περιγραφή
Ο *NGC 1232A* είναι ένας ραβδωτός σπειροειδής γαλαξίας, ενώ οι βραχίονές του σχηματίζουν μία θηλιά. Βρίσκεται σε απόσταση 4 λεπτών της μοίρας από τον NGC 1232, δηλαδή αν βρίσκονται στην ίδια απόσταση ο διαχωρισμός τους είναι 41 kpc (περίπου 135.000 έτη φωτός). 

## Παραπομπές


## Εξωτερικοί σύνδεσμοι
*NGC 1232 – Higher redshift companions

Κατηγορία:Ραβδωτοί σπειροειδείς γαλαξίες
Κατηγορία:Δορυφόροι γαλαξιών
1232A
Κατηγορία:Ηριδανός (αστερισμός)
Ισότοπα του λευκόχρυσου

## Σημειώσεις
* Οι τιμές που σημειώνονται με # δεν είναι απόλυτα τεκμηριωμένες από πειραματικά δεδομένα, αλλά προέρχονται, τουλάχιστον εν μέρει, από θεωρητικά μοντέλα. Αμφίβολες τιμές spin είναι κλεισμένες σε παρενθέσεις.
* Οι αβεβαιότητες δίνονται επίσης σε παρενθέσεις, αφορώντας στα τελευταία ψηφία. Οι τιμές της αβεβαιότητας αναφέρονται στην φυσική διαφοροποίηση, εκτός από την ισοτοπική σύνθεση και την χαρακτηρισμένη ως πρότυπη ατομική μάζα από την IUPAC, που αυξάνουν τις αβεβαιότητες.
* Οι συντομογραφίες χρόνων ημιζωής (t1/2) σημαίνουν : a = χρόνια, d = μέρες, h = ώρες, min = λεπτά, s = δευτερόλεπτα, 1 ms = 10−3 s,  1 μs = 10−6 s, 1 ns = 10−9 s.
* Ο εκθέτης *m* (ή *m2*, κλπ.), αναφέρεται σε πυρηνικό ισομερές του συγκεκριμένου ισοτόπου.

Κατηγορία:Λευκόχρυσος
λευκοχρυσος
Μηλιές Θεσσαλονίκης

Οι **Μηλιές** ήταν οικισμός στα ανατολικά του Νομού Θεσσαλονίκης και υπάγεται στο Δήμο Βόλβης. Απέχει 82 χιλιόμετρα από τη Θεσσαλονίκη. Στον οικισμό κατοικούσαν, σύμφωνα με την απογραφή του 2001, 362 άτομα, κυρίως παραθεριστές και συνταξιούχοι. Περικλειόταν από τους οικισμούς Άνω Σταυρού Θεσσαλονίκης και Χρυσής Ακτής Βαρβάρας Θεσσαλονίκης, ενώ διοικητικά υπαγόταν στην Τοπική Κοινότητα Σταυρού. Ο οικισμός καταργήθηκε στις 9 Μαΐου 2011, ενούμενος με τον οικισμό του Σταυρού και δε συμπεριλήφθηκε στην απογραφή πληθυσμού του ίδιου έτους.

Κατηγορία:Χωριά της περιφερειακής ενότητας Θεσσαλονίκης
Γουέιγουοτ

Ο **Γουέιγουοτ** () είναι φυσικός δορυφόρος του 50000 Κουάοαρ. Ανακαλύφθηκε από μια ομάδα αστρονόμων με επικεφαλής τον Μάικλ Μπράουν, στις 22 Φεβρουαρίου του 2007. Το όνομά του προέρχεται από τον Γουέιγουοτ, ο οποίος ήταν ο θεός του ουρανού και γιος του Κουάοαρ στη μυθολογία των Τόνγκβα, φυλής ιθαγενών της περιοχής του Λος Άντζελες. Η άλλη του σημερινή ονομασία είναι **(50000) Κουάοαρ I Γουέιγουοτ**.

Ο Γουέιγουοτ έχει διάμετρο περίπου 74 χλμ. και περιστρέφεται γύρω από τον Κουάοαρ σε απόσταση 14.500 χιλιομέτρων σε 12 ημέρες.

## Παραπομπές


Κατηγορία:Δορυφόροι μεταποσειδώνιων αντικειμένων
Βίγλιστα

Η **Βίγλιστα** ( ή *Bilishti*, ) είναι πόλη στα νοτιοανατολικά της Αλβανίας. Είναι η πρωτεύουσα του δήμου Ντεβόλ στον νομό Κορυτσάς. Η Βίγλιστα βρίσκεται 27 χιλιόμετρα από την Κορυτσά. 

Το 2015, ο δήμος της Βίγλιστας διαλύθηκε και ενσωματώθηκε στον νέο δήμο Ντεβόλ ο οποίος περιλαμβάνει όλες τις κοινότητες της πρώην επαρχίας Ντεβόλ. 

## Γεωγραφία
Η Βίγλιστα βρίσκεται σε υψόμετρο 930 μ. από την επιφάνεια της θάλασσας ανατολικά από την οροσειρά Μοράβα σε οροπέδιο, το οποίο διασχίζεται από τα άνω τμήματα του ποταμού Ντεβόλ. Από την πόλη διέρχεται η σημαντική οδός η οποία συνδέει την Κορυτσά με τη Φλώρινα στην Ελλάδα. Η συνοριακή διέλευση της Καπστίτσα απέχει 8 χιλιόμετρα.

## Πληθυσμός
Η Βίγλιστα έχει 6250 κατοίκους (2011). Η πλειοψηφία των κατοίκων είναι Μουσουλμάνοι (κυρίως Σουνίτες), αλλά και Μπεκτασήδες. Ωστόσο υπάρχει και μεγάλη χριστιανική ορθόδοξη κοινότητα και μικρές μειονότητες άλλων χριστιανικών δογμάτων. Ο πληθυσμός ασχολείται κυρίως από το εμπόριο και τη γεωργία. 

## Ιστορία
Η Βίγλιστα αναφέρθηκε για πρώτη φορά σε γραπτά κείμενα το 1505. Εκείνη την εποχή, η περιοχή ανήκε στην Οθωμανική Αυτοκρατορία. Το 1913 η πόλη προσαρτήθηκε στην Αλβανία, αλλά για μικρό χρονικό διάστημα μέχρι το 1920 ήταν υπό ελληνική και κατά καιρούς γαλλική κατοχή. Το 1917 ιδρύθηκε το πρώτο σχολείο. Το 1921 η Βίγλιστα είχε περίπου 2000 κατοίκους. Κατά τη διάρκεια του Β΄ Παγκοσμίου Πολέμου, η περιοχή του Ντεβόλ ήταν θέατρο πολέμου. Από την περιοχή οι Ιταλοί εισέβαλαν στην Ελλάδα το 1940. Αλλά απωθήθηκαν και οι Έλληνες κατέλαβαν τη Βίγλιστα μέχρι τον Απρίλιο του 1941. Στη συνέχεια, οι Ιταλοί ήταν και πάλι κυρίαρχοι στην πόλη, μέχρι να αντικατασταθούν το 1943 από τη Βέρμαχτ. Το καλοκαίρι του 1944 η Βίγλιστα απελευθερώθηκε από Αλβανούς αντάρτες. 

## Οικονομία
Στη Βίγλιστα υπάρχει εργοστάσιο κλωστοϋφαντουργίας με περίπου 500 υπαλλήλους. Επιπλέον, υπάρχουν μερικές μικρότερες εμπορικές επιχειρήσεις. Μεγάλο μέρος του πληθυσμού απασχολείται επίσης στη γεωργία και στην κτηνοτροφία και κάποιοι εργάζονται στη γειτονική Κορυτσά. 

## Αθλητισμός
Ο τοπικός ποδοσφαιρικός σύλλογος ΚΦ Μπιλίστ Σπορτ αναδείχθηκε πρωταθλήτρια της δεύτερης κατηγορίας και θα αγωνίζεται στην πρώτη την περίοδο 2019-20. 

## Προσωπικότητες
* Γιασάρ Κοβάτσι (1930-1992), λαϊκός μουσικός 
* Θανάς Γιόργκι (γενν. 1955), συγγραφέας 

## Παραπομπές


Κατηγορία:Πόλεις της Αλβανίας
Κατηγορία:Νομός Κορυτσάς
Λαρύσιο

Με το όνομα **Λαρύσιον** ή **Λαρύσιον όρος** φέρεται από την ιστορική αρχαιότητα το ύψωμα, λόφος, παρά τη βορειοδυτική ακτή του Λακωνικού Κόλπου, που αποτελεί την εσχατιά ορεινών παραφυάδων του Ταϋγέτου και του οποίου το ύψος φθάνει περίπου τα 190 μ. Πρώτος που έκανε αναφορά στο Λαρύσιο όρος ήταν ο Παυσανίας που προσδιόριζε δι΄ αυτού τη θέση της νησίδας Κρανάης, συμπληρώνοντας πως πάνω στο Λαρύσιο ο Πάρις έκτισε αρχαίο ναό προς τιμή της "Αφροδίτης της Μιγωνίτιδας".

Στους ανατολικούς και βορειοανατολικούς πρόποδες του Λαρύσιου είναι κτισμένη η πόλη του Γυθείου, ενώ στην υπερυψωμένη νοτιο-ανατολική εσχατιά του είναι κτισμένο το χωριό Μαυροβούνι, που σήμερα σχεδόν έχει ενωθεί με το Γύθειο. Οι Γυθειάτες αποκαλούν το Λαρύσιο με το όνομα *Κούμαρος* και επικρατέστερα *Ακούμαρος*.

Κατηγορία:Βουνά της Λακωνίας
Κατηγορία:Λακωνικός κόλπος
Κατηγορία:Λόφοι της Ελλάδας
Φαράγγι του Βίκου

**Το φαράγγι του Βίκου** είναι ένα από τα πιο ξακουστά φαράγγια στην Ελλάδα. Βρίσκεται 30 χιλιόμετρα βορειοδυτικά των Ιωαννίνων και είναι το βαθύτερο φαράγγι, σε αναλογία μήκους-πλάτους-ύψους παγκοσμίως, σύμφωνα με το *[[Βιβλίο Guinness]]*. Αποτελεί τον πυρήνα του Εθνικού Δρυμού Βίκου-Αώου, στην περιοχή του οποίου βρίσκει καταφύγιο με μεγάλη ποικιλία σπάνιων ειδών χλωρίδας και πανίδας.
thumb|Το φαράγγι του Βίκου από τη θέση Μπελόη.|259x259px
Το φαράγγι έχει μήκος περίπου 11 χιλιόμετρα και σε πολλά σημεία του το βάθος ξεπερνάει τα 1.000 μέτρα. Ο παραπόταμος του Αώου, Βοϊδομάτης, που το διατρέχει, έχει νερό όλες τις εποχές. 

Το φαράγγι δημιουργήθηκε μετά από έντονες γεωλογικές ανακατατάξεις κατά τη διάρκεια των γεωλογικών εποχών. Τα πρώτα ίχνη ανθρώπινης δραστηριότητας στην περιοχή που έχουν εντοπισθεί, χρονολογήθηκαν στο 40.000 π.Χ.. Η χλωρίδα που συναντάται στην περιοχή του φαραγγιού είναι ιδιαίτερα μεγάλης ποικιλίας. Χαρακτηριστικά, μέχρι και τις αρχές του 20ού αιώνα τα βότανα του φαραγγιού χρησιμοποιούνταν για θεραπευτικούς σκοπούς.

Το Φαράγγι του Βίκου αποτελεί δημοφιλή διαδρομή περιηγητών. Η περιήγηση για μία έμπειρη ομάδα διαρκεί από 4 έως και 5 ώρες, προσφέροντας θαυμάσιες εικόνες. Από το χωριό Βραδέτο στη θέση Μπελόη, όπως και από τη θέση Οξιά, η θέα προς το φαράγγι είναι πανοραμική.

Στην περιοχή του φαραγγιού απαγορεύεται αυστηρά κάθε ανθρώπινη δραστηριότητα που έχει σχέση με κτηνοτροφία και φυσικά υλοτομία. 
μικρογραφία|center|<center>Πανοραμική θέα του φαραγγιού του Βίκου</center>|825x825px

## Φωτοθήκη

Αρχείο:Χαράδρα Βίκου (Οξυά).jpg|Θέα της χαράδρας του Βίκου από την Οξυά.
Αρχείο:Χαράδρα Βίκου (Οξυά) 3.jpg|Θέα της χαράδρας του Βίκου από την Οξυά.
Αρχείο:Χαράδρα Βίκου (Πάπιγκο) 2.jpg|Θέα της χαράδρας του Βίκου από το Πάπιγκο.
Αρχείο:Χαράδρα Βίκου (Πάπιγκο) 3.jpg|Θέα της χαράδρας του Βίκου από το Πάπιγκο.
Αρχείο:Χαράδρα Βίκου (Μονοπάτι).jpg|Μονοπάτι που οδηγεί στη χαράδρα του Βίκου.
Αρχείο:Χαράδρα Βίκου (Μονοπάτι) 3.jpg|Μονοπάτι που οδηγεί στη χαράδρα του Βίκου.
Αρχείο:Φαράγγι Βίκου P4300016.jpg


## Παραπομπές


## Εξωτερικοί σύνδεσμοι
* Πεζοπορία στο Βίκο
* Το Φαράγγι του Βίκου
;Ψηφιακό αρχείο ΕΡΤ

Βικου
Φαραγγι Βικου
Νεοδαμώδεις

Οι **νεοδαμώδεις** ήταν μια κοινωνική ομάδα στην αρχαία Σπάρτη την οποία αποτελούσαν είλωτες που απελευθερώθηκαν μετά τη θητεία τους στον σπαρτιατικό οπλιτικό στρατό. Η ονομασία αποτελεί σύνθεση των λέξεων «νέος» και «» («δήμος» στη λακωνική διάλεκτο).

Η χρονολόγηση της πρώτης τους εμφάνισης παραμένει αβέβαιη. Ο Θουκυδίδης δεν παρέχει στο έργο του κάποια εξήγηση αναφορικά με την προέλευση των στρατιωτών αυτών. Επιβεβαιωμένα αποτελούσαν τμήμα του σπαρτιατικού στρατού κατά την περίοδο 420 – 369 π.Χ. Αναφέρεται πως 2.000 νεοδαμώδεις συμμετείχαν στην εκστρατεία που πραγματοποίησε ο βασιλιάς Αγησίλαος Β' στην Ιωνία το 396 – 394 π.Χ.

## Βιβλιογραφία

*  T. Alfieri Tonini, «Il problema dei neodamodeis nell’ambito della società spartana», Rendiconti dell’Instituto Lombardo, n° 109 (1975), σελ. 305–316
*  Paul Cartledge, «Sparta and Lakonia. A Regional History 1300 to 362 BC», Routledge, Νέα Υόρκη, 2002 (1η έκδοση 1979) (ISBN 0-415-26276-3)
*  Jean Ducat, «Les Hilotes», École française d'Athènes, bulletin de correspondance hellénique, suppl. XX, Αθήνα, 1990
*  

Κατηγορία:Αρχαία Σπάρτη
Κατηγορία:Σπαρτιατικός στρατός
Ναυμαχία της Κοπεγχάγης (αποσαφήνιση)

Ο όρος **Ναυμαχία της Κοπεγχάγης** συναντάται στα άρθρα:

* Ναυμαχία της Κοπεγχάγης (1801), ναυτική σύγκρουση μεταξύ Αγγλίας και Δανίας-Νορβηγίας στα πλαίσια των Ναπολεόντειων πολέμων
* Ναυμαχία της Κοπεγχάγης (1807), δεύτερη σύγκρουση στην ίδια περιοχή, με τους ίδιους αντιπάλους
Δορυφόροι της Γης

Η Γη έχει ένα μόνο φυσικό δορυφόρο, τη Σελήνη. Έχει όμως πολλούς τεχνητούς δορυφόρους.

Κατηγορία:Γη
Σέσι Αττικής

Το **Σέσι** είναι παραθαλάσσιος οικισμός του Δήμου Μαραθώνα στην βορειοανατολική Αττική σε υψόμετρο 6 μέτρα. Ο οικισμός ο οποίος αποτελείται από λίγα σπίτια, κυρίως παραθεριστικές κατοικίες, απλώνεται κατά μήκος μιας μικρής παραλίας στις ακτές του νότιου Ευβοϊκού κόλπου στα βορειοανατολικά του Γραμματικού. Ο πληθυσμός του οικισμού είναι 174 κάτοικοι σύμφωνα με την απογραφή του 2011, ενώ το 2001 είχε 133 κατοίκους. Από το Σέσι ξεκίνησε στις 21 Αυγούστου 2009 η καταστροφική πυρκαγιά που κατέκαψε μεγάλο μέρος της ανατολικής Αττικής.

## Παραπομπές



Κατηγορία:Χωριά της περιφερειακής ενότητας Ανατολικής Αττικής
Βόθωνας Αττικής

Ο **Βόθωνας** (πρώην Καλέντζι, αρβανίτικη ονομασία) είναι ημιορεινός οικισμός του Δήμου Μαραθώνα στη βορειοανατολική Αττική. Το τοπωνύμιο *Βόθωνας* σημαίνει μεγάλος φυσικός λάκκος, καταβύθιση εδάφους, καθώς ο οικισμός βρίσκεται σε κοιλάδα. Βρίσκεται πολύ κοντά στη λίμνη του Μαραθώνα. Παλαιότερα αποτελούσε ξεχωριστή αυτόνομη κοινότητα, πλέον όμως ανήκει διοικητικά στο Δήμο Μαραθώνα και έχει 207 κατοίκους σύμφωνα με την απογραφή του 2001. Ο Βόθωνας επλήγη ιδιαίτερα από την καταστροφική πυρκαγιά του 2009 και πλέον του 2024 στις 11-12 Αυγούστου που κατέκαψε μεγάλο μέρος της Ανατολικής Αττικής.

## Παραπομπές


Κατηγορία:Χωριά της περιφερειακής ενότητας Ανατολικής Αττικής
Διονυσοβούνι

Το **Διονυσοβούνι** είναι μικρό βουνό της Αττικής που βρίσκεται βόρεια της Πεντέλης με την οποία συνδέεται. Έχει υψόμετρο **651 μέτρα**. Βρίσκεται ανάμεσα στους οικισμούς Διόνυσος, Ροδόπολη και Σταμάτα. Το Διονυσοβούνι καλυπτόταν από πυκνό πευκοδάσος μέχρι την καταστροφική πυρκαγιά του 2009, που έκαψε σχεδόν ολοσχερώς το βουνό. Πιο παλιά, την εποχή της Αρχαίας Αθήνας, το βουνό είχε πυκνό δάσος από βελανιδιές, καθώς και καρυδιές, το οποίο αντικαταστάθηκε σιγά-σιγά από την χαλέπιο πεύκη. 

Στη νότια πλαγιά του βουνού βρίσκονται τα λατομεία Διονύσου. 

## Βλάστηση
Πιο παλιά, την εποχή της Αρχαίας Αθήνας, το βουνό είχε πυκνό δάσος από βελανιδιές, καθώς και καρυδιές, το οποίο αντικαταστάθηκε σιγά-σιγά από την χαλέπιο πεύκη από την υπερβολική υλοτομία για ναυπήγηση των αθηναϊκών πλοίων. Ακόμα φυτρώνουν κουτσουπιές, πουρνάρια και κουμαριές. Το Διονυσοβούνι καλυπτόταν από πυκνό πευκοδάσος μέχρι την καταστροφική πυρκαγιά του 2009, που έκαψε σχεδόν ολοσχερώς το βουνό. Η φωτιά του 2009 έκαψε τα μικρά πεύκα που είχαν φυτρώσει στο βουνό μετά τις φωτιές το 1996 και το 1998 με αποτέλεσμα να μην είναι πλέον δυνατή η φυσική αναδάσωση. Στο βουνό δεν έχει πραγματοποιηθεί καμία αναδάσωση. Έχει προταθεί η αναδάσωση να γίνει με βελανιδιές, το κυρίαρχο είδος που ευδοκιμούσε από παλιά στο βουνό και το όποιο είναι πιο ανθεκτικό στη φωτιά.

Στο βουνό δεν παρατηρούνται πολλές πηγές παρά μόνο στο βόρειο κομμάτι του βουνού (στην πλευρά της Ροδόπολης). Πιο παλιά υπήρχε μια μεγάλη λίμνη στην νοτιοανατολική πλευρά του βουνού, η οποία σήμερα είναι κατεστραμμένη από το λατομείο. Πίσω από το νέο νεκροταφείο Ροδοπόλεως παρατηρείται μια πεδιάδα με λεύκες με μια λίμνη κατά τους χειμερινούς μήνες.

## Λατομεία
Στο βουνό λειτουργούν λατομεία μαρμάρου, καθώς το μάρμαρο στο βουνό έχει την ίδια σύσταση και υφή με το πεντελικό μάρμαρο. Τα λατομεία Διονύσου έχουν κατέστρεψει ολοσχερώς την νοτιοανατολική πλευρά του Διονυσοβουνίου, προκαλώντας ηχορρύπανση, εκπομπή αερίων και σκόνη από την κοπή των μαρμάρων.

Στα λατομεία τις 12 Ιουνίου 2015 έλαβε χώρα αγώνας του παγκόσμιου πρωταθλήματος ελεύθερου μότοκρος Red Bull X-Fighters.

## Παραπομπές


Κατηγορία:Βουνά της Αττικής
Seven

Ο όρος ***Seven*** μπορεί να αναφέρεται:

* Στην αμερικάνικη ταινία Seven (ταινία)
* Στον ελληνικό τηλεοπτικό σταθμό Seven (τηλεοπτικός σταθμός)
Ab ovo

[μικρογραφία|H εκκόλαψη (ἐκκόλαψις) της Ελένης της Τροίας σμιλεμένη πάνω στο Κοσμικό αυγό. Το γλυπτό εκθέτεται στο Εθνικό Αρχαιολογικό Μουσείο του [Μεταπόντιο|Μεταπόντο, Επαρχία της Ματέρα, Μπαζιλικάτα, Ιταλία. 

]]
Η λατινική φράση **Ab ovo** κυριολεκτικά σημαίνει "από το αβγό, από την αρχή". 

Αναφέρεται σε ένα από τα δίδυμα αυγά από τα οποία, σύμφωνα με την ελληνική μυθολογία, γεννήθηκε η Ωραία Ελένη, όταν ο Ζευς είχε μεταμορφωθεί σε κύκνο και είχε ζευγαρώσει με τη Λήδα. Αν δεν είχε γίνει το αβγό, δε θα είχε γεννηθεί η Ελένη, δε θα είχε ερωτευτεί τον Πάρη και δε θα την έχει κλέψει για να πάνε στην Τροία κι έτσι δε θα είχε αρχίσει ο Τρωικός πόλεμος κοκ.

Η λογοτεχνική χρήση του όρου υπονοεί τη λεπτομερή εξαρχής έκθεση των γεγονότων σε ένα λογοτεχνικό έργο. Προέρχεται από το έργο Αρς Ποέτικα (λατ. *Ars Poetica*, Η τέχνη της ποίησης) του Οράτιου, ο οποίος περιγράφει ότι ο ιδανικός επικός ποιητής δε θα ξεκινούσε την αφήγηση του Τρωικού πολέμου (Ιλιάδα) "από το αβγό", δηλαδή το προγενέστερο χρονικά γεγονός, αλλά τοποθετεί τον ακροατή στο "μέσο των πραγμάτων" (in medias res). 

Η χρήση αυτή είναι διαφορετική από τη φράση "ab ovo usque ad mala ("*από το αβγό ως τα μήλα*"), η οποία εμφανίζεται στο έργο Σάτιρες, πάλι του Οράτιου. Αναφέρεται στα εδέσματα ενός ρωμαϊκού γεύματος, που ξεκινούσε με αυγά και τελείωνε με φρούτα. Συνεπώς, η φράση "ab ovo" μπορεί να σημαίνει την ολότητα ενός αντικειμένου.

Ab ovo είναι επίσης η ονομασία του βραβευμένου στις Κάννες(1988) sand animation toυ Ferenc Caco. Sand animation είναι μία κατηγορία animation στην οποία ο καλλιτέχνης δημιουργεί το animation -ενίοτε σε πραγματικό χρόνο- ζωγραφίζοντας με άμμο πάνω σε διάφανη επιφάνεια.
## Παραπομπές


## Πηγές
*
* https://web.archive.org/web/20130328144408/http://www.ferenccako.com/

## Εξωτερικοί σύνδεσμοι
*Άρθρο της Britannica

Κατηγορία:Λατινικές φράσεις
Κατηγορία:Σχήματα λόγου
Ισότοπα του νέου

thumb|Ένα διάγραμμα που δείχνει τις αφθονίες (δηλαδή σχετικές συγκεντρώσεις) των φυσικών ισοτόπων του νέου.

Το νέον διαθέτει τρία (3) σταθερά ισότοπα, τα 20Ne, 21Ne και 22Ne. Επιπρόσθετα, έχουν ανακαλυφθεί 16 βραχύβια ραδιενεργά ισότοπα, 16Ne ως 19Ne και 23Ne ως 34Ne. Το μακροβιότερο από αυτά είναι το 24Ne, με ημιζωή 3,38 λεπτά. Όλα τα άλλα έχουν ημιζωές κάτω του ενός λεπτού, τα περισσότερα μάλιστα κάτω του ενός δευτερολέπτου. Το πιο βραχύβιο από όλα είναι το 16Ne, με ημιζωή 9·10-21 s. Η κανονική ατομική μάζα του νέου είναι 20,1797(6) amu.

## Σημειώσεις
* Η ισοτοπική σύνθεση αναφέρεται στο Ne του αέρα.
* Οι τιμές που σημειώνονται με # δεν είναι απόλυτα τεκμηριωμένες από πειραματικά δεδομένα, αλλά προέρχονται, τουλάχιστον εν μέρει, από θεωρητικά μοντέλα. Αμφίβολες τιμές spin είναι κλεισμένες σε παρενθέσεις.
* Οι αβεβαιότητες δίνονται επίσης σε παρενθέσεις, αφορώντας στα τελευταία ψηφία. Οι τιμές της αβεβαιότητας αναφέρονται στην φυσική διαφοροποίηση, εκτός από την ισοτοπική σύνθεση και την χαρακτηρισμένη ως πρότυπη ατομική μάζα από την IUPAC, που αυξάνουν τις αβεβαιότητες.
* Οι συντομογραφίες χρόνων ημιζωής (t1/2) σημαίνουν : a = χρόνια, d = μέρες, h = ώρες, min = λεπτά, s = δευτερόλεπτα, 1 ms = 10-3 s,  1 μs = 10-6 s, 1 ns = 10-9 s. 
* Ο εκθέτης *m* (ή *m2*, κλπ.), αναφέρεται σε πυρηνικό ισομερές του συγκεκριμένου ισοτόπου.

νεον
Ισότοπα του νατρίου

Υπάρχουν 13 αναγνωρισμένα ισότοπα του νατρίου (Na). Μόνο το 23Na είναι σταθερό. Το νάτριο έχει δύο σπάνια ισότοπα που δημιουργήθηκαν από την αλληλεπίδραση κοσμικών ακτίνων και πυρήνων, το 22Na, με ημιζωή 2.6 χρόνια και το 24Na με ημιζωή περίπου 15 ώρες.
Η οξεία έκθεση σε ακτινοβολία νετρονίων (π.χ. από ένα πυρηνικό ατύχημα) μετατρέπει ένα μέρος του σταθερού 23Na στο πλάσμα του ανθρώπινου αίματος σε 24Na. Με μέτρηση της συγκέντρωσης του 24Na, βγαίνουν συμπεράσματα για το ποσό της ακτινοβόλησης των θυμάτων.

## Σημειώσεις
* Οι τιμές που σημειώνονται με # δεν είναι απόλυτα τεκμηριωμένες από πειραματικά δεδομένα, αλλά προέρχονται, τουλάχιστον εν μέρει, από θεωρητικά μοντέλα. Αμφίβολες τιμές spin είναι κλεισμένες σε παρενθέσεις.
* Οι αβεβαιότητες δίνονται επίσης σε παρενθέσεις, αφορώντας στα τελευταία ψηφία. Οι τιμές της αβεβαιότητας αναφέρονται στην φυσική διαφοροποίηση, εκτός από την ισοτοπική σύνθεση και την χαρακτηρισμένη ως πρότυπη ατομική μάζα από την IUPAC, που αυξάνουν τις αβεβαιότητες.
* Οι συντομογραφίες χρόνων ημιζωής (t1/2) σημαίνουν : a = χρόνια, d = μέρες, h = ώρες, min = λεπτά, s = δευτερόλεπτα, 1 ms = 10-3 s,  1 μs = 10-6 s, 1 ns = 10-9 s. 
* Ο εκθέτης *m* (ή *m2*, κλπ.), αναφέρεται σε πυρηνικό ισομερές του συγκεκριμένου ισοτόπου.

νατριο
Κατηγορία:Νάτριο
Μόθακες

**Μόθακες** αποκαλούνταν στην αρχαία σπαρτιατική κοινωνία τα τέκνα εκείνα που υπό άλλες συνθήκες δεν θα μπορούσαν να ανήκουν στην τάξη των *[[Όμοιοι|ομοίων]]*, ωστόσο αποκτούσαν τελικά κλήρο και πολιτικά δικαιώματα εφόσον είχαν ακολουθήσει και ολοκληρώσει επιτυχώς τη σπαρτιατική αγωγή.

Ένας μόθακας μπορούσε να κατάγεται αρχικά από οικογένεια ξένων. Έχοντας όμως ανατραφεί στη Σπάρτη ακολουθώντας τα τοπικά έθιμα μπορούσε να θεωρηθεί ισάξιος πολεμιστής και πολίτης με τα παιδιά των Λακεδαιμονίων. Μια άλλη υπόθεση θέλει τους μόθακες τέκνα Σπαρτιατών (επίσημα ή νόθα) από γυναίκες που κατάγονταν από την τάξη των ειλώτων. Τρίτη περίπτωση είναι τα τέκνα Σπαρτιατών που για κάποιο λόγο είχαν απολέσει τα πολιτικά τους δικαιώματα, π.χ.  γιατί είχαν πέσει σε δυσμένεια, ή γιατί ζούσαν σε οικονομική ανέχεια με αποτέλεσμα να μην μπορούν να συνεισφέρουν στα συσσίτια. Κοινός παρονομαστής όλων τον ανωτέρω ήταν η συμμετοχή στη σπαρτιατική αγωγή και στις περισσότερες περιπτώσεις η *υιοθεσία* του από κάποια εύπορη οικογένεια. 

Μετά την ολοκλήρωση της αγωγής, κάποιος που δεν γεννήθηκε γνήσιος Σπαρτιάτης μπορούσε να γίνει όμοιος πολεμιστής (έκτοτε ονομαζόταν *νεοδαμώδης*), να αποκτήσει πολιτικά δικαιώματα και κλήρο, ακόμη και να ανέλθει πολύ κοινωνικά, όπως έπραξε κάποτε ο περίφημος Λύσανδρος.

## Πηγές
*Ξενοφών, «Ελληνικά», 5.3.9
*Mothax , άρθρο του Jona Lendering στο www.livius.org



Κατηγορία:Αρχαία Σπάρτη
Κατηγορία:Σπαρτιατικός στρατός
Μέγας Αλέξανδρος Κατερίνης

Ο **Αθλητικός Γυμναστικός Σύλλογος Κατερίνης ο Μέγας Αλέξανδρος** ήταν μία από τις αρχαιότερες ποδοσφαιρικές ομάδες της Κατερίνης και είναι ο πρόγονος του Σ.Φ.Κ. Πιερικού. Ιδρύθηκε το 1928 και επίσημα χρώματα του αποτελούσαν το μπλε και το κίτρινο.

## Ιστορία
Στο διοικητικό συμβούλιο του Α.Γ.Σ. Μέγας Αλεξάνδρου Κατερίνης ήταν οι Κοϊδάκης, Πετρίδης, Ατματζίδης, Τσινόπουλος κ.α. Οι διοικούντες και παράγοντες του Μ. Αλεξάνδρου ήταν σε όλες της κοινωνικές εκδηλώσεις της Κατερίνης και ήταν στο πλείστον τους Καταστηματάρχες, Συμβολαιογράφοι, Δικηγόροι, και κρατικοί υπάλληλοι. Ο Μ. Αλέξανδρος εκείνη την εποχή ήταν ομάδα που εξέφραζε τους αστούς της Κατερίνης σε αντίθεση με την έτερη μεγάλη ομάδα της Κατερίνης και μεγάλο του αντίπαλο, τον Γ.Α.Σ. Όλυμπος Κατερίνης, που εξέφραζε τις λαϊκότερες μάζες, την εργατιά.  Έδρα της ομάδας ήταν το γήπεδο του πάρκου και έκοβε 500 εισιτήρια κάνοντας περισσότερες εισπράξεις από τον Όλυμπο που είχε 3000 φιλάθλους στο γήπεδο. Αξιοσημείωτοι παίκτες του Μ. Αλέξανδρου ήταν μεταξύ άλλων ο Βαγγέλης Καραφουλίδης που αγωνίστηκε επίσης σε ΠΑΟΚ, Ολυμπιακό και Πιερικό μετά τη συγχώνευση, καθώς και οι Καζαντζίδης, Ζακαπίδας, Πεντζίδης, Κοσμάς, Ταξίδης, Μητσάκος, Πόδας, Χοχκλακάς, Πατσιάδης και Κ. Κοσμάς, μερικοί εκ των οποίων μεταπήδησαν στον Πιερικό μετά την συγχώνευση.

Στις 22 Μαρτίου του 1959 έκανε την έκπληξη αποκλείοντας τον Ηρακλή Θεσσαλονίκης από το Κύπελλο Ελλάδας του 1958-59, του οποίου επικράτησε με 3-1 στην Κατερίνη με τέρματα των Καραφουλίδη, Αμανατίδη και Μπίκα. Συμμετείχε στο πρώτο πρωτάθλημα, σε μορφή εθνικής κατηγορίας, του 1959-60. Κατέλαβε την προτελευταία θέση (15η) και υποβιβάστηκε. Σημείωσε 4 νίκες (ξεχωρίζουν οι νίκες με 1-0 επί του ΠΑΟΚ στην Κατερίνη και του Ηρακλή στη Θεσσαλονίκη), 9 ισοπαλίες (πιο σημαντικές αυτές με 0-0 με τον Παναθηναϊκό στην Κατερίνη και με την ΑΕΚ στην Αθήνα) και 17 ήττες. Τα τέρματά του ήταν 27-60.

Την επόμενη χρονιά (1960-61) ο Μέγας Αλέξανδρος συμμετείχε στο πρωτάθλημα της Β΄ Εθνικής στον Κεντρικό Όμιλο, καταλαμβάνοντας την 3η θέση.

Το 1961 ο Μέγας Αλέξανδρος Κατερίνης συγχωνεύτηκε με τον Όλυμπο Κατερίνης (που επίσης αγωνιζόταν στην Β' Εθνική) και δημιούργησαν τον Σ.Φ.Κ. Πιερικό.

Η τελευταία Γενική Συνέλευση του Α.Γ.Σ. Μέγας Αλέξανδρος Κατερίνης πραγματοποιήθηκε στις 4 Ιουλίου 1961 όπου αποφασίστηκε η μετονομασία του συλλόγου σε «**[[Σύνδεσμος Φιλάθλων Κατερίνης Πιερικός]]**», τροποποιώντας τα άρθρα του καταστατικού του.

## Επιτυχίες
* A΄ Κατηγορία Ε.Π.Σ. Κεντρικής–Δυτικής Μακεδονίας (**3 Τίτλοι**): 1955, 1959, 1961

## Παραπομπές


Κατηγορία:Αθλητικοί σύλλογοι Πιερίας
Κατηγορία:Ιδρύσεις αθλητικών συλλόγων το 1928
Κατηγορία:Ανενεργές ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1928
Βουτρούβη Λακωνίας

Η **Βουτρούβη** είναι μια αγροτική περιοχή και μικρός οικισμός του Δήμου Ανατολικής Μάνης στην Περιφερειακή Ενότητα Λακωνίας.  Αριθμεί περίπου είκοσι σπίτια στο κέντρο της και άλλα τριάντα στην ευρύτερη περιοχή. Βρίσκεται περίπου 2 χιλιόμετρα νοτιοδυτικά του Γυθείου, στην πίσω, νοτιο-δυτική, μεριά του λόφου της πόλης.

Σύμφωνα με την απογραφή 2021 απογράφησαν 15 κάτοικοι ενώ με αυτήν του 2011 είχε 7 κατοίκους.

## Πηγές


Κατηγορία:Χωριά της περιφερειακής ενότητας Λακωνίας
Κατηγορία:Μάνη
Κατηγορία:Δήμος Ανατολικής Μάνης
Μολδοβλαχία

thumb|right|260px|Έμβλημα της Μολδοβλαχίας.
thumb|right|260px|Οι τρεις Ηγεμονίες Τρανσυλβανίας, Μολδαβίας και Βλαχίας περί το 1600.
Με τη σύνθετη ονομασία **Μολδοβλαχία** χαρακτηρίζονταν επί τουρκοκρατίας και λίγο πριν την Ελληνική Επανάσταση του 1821 οι ανατολικές παραδουνάβιες χώρες (ηγεμονίες) της Βαλκανικής, η Μολδαβία και η Βλαχία, που αποτελούσαν τότε επικυρίαρχα τμήματα της Οθωμανικής Αυτοκρατορίας.

Οι παραδουνάβιες αυτές χώρες αποτελούσαν για τους Έλληνες τόπους οικείους στους οποίους μετανάστευαν και εγκαθίσταντο μόνιμα ή παρεπιδημούσαν επαγγελματικά ως λόγιοι, κληρικοί, έμποροι, αλλά και ως μισθωτές κτημάτων των Βογιάρων (μεγαλοκτηματιών).

Έτσι μαζί μ΄ αυτούς εξαπλωνόταν και ο ελληνικός πολιτισμός σ΄ αυτές. Ειδικότερα με την υποστήριξη των Φαναριωτών Ηγεμόνων, ο εξελληνισμός στην περιοχή είχε προχωρήσει και στα ανώτατα κοινωνικά στρώματα, όπως επίσης και ο εξευρωπαϊσμός. Πολλοί μάλιστα Βογιάροι μιλούσαν και έγραφαν ελληνικά και ορισμένοι γαλλικά και γερμανικά. Ακόμη μεγάλος αριθμός Ελλήνων φοιτητών, φοιτούσαν στα πανεπιστήμια της περιοχής. Από αυτούς θα σχηματιστεί κατά το ξέσπασμα της επανάστασης ο Ιερός Λόχος.

Η Μολδοβλαχία αποτελούσε κυρίως καταφύγιο όλων των καταδιωγμένων από τους Τούρκους Ελλήνων του ελλαδικού χώρου και τούτο από ένα σπουδαίο λόγο. Σύμφωνα με τη Συνθήκη του Βουκουρεστίου (1812) η Τουρκία δεν είχε το δικαίωμα μεταφοράς στρατού στις χώρες αυτές χωρίς προηγούμενη άδεια της Ρωσίας. Οποιαδήποτε παραβίαση αυτού του όρου θα προκαλούσε Ρωσοτουρκικό πόλεμο. Αυτός ήταν και ο λόγος που ξεκίνησε η οργάνωση της επανάστασης των Ελλήνων απ΄ αυτή την περιοχή, τόσο εκ μέρους των μυημένων στη Φιλική Εταιρεία, όσο και από τον Αλέξανδρο Υψηλάντη.

## Πηγές
* Απ. Βακαλόπουλος «Ιστορία της Ελληνικής Επαναστάσεως» σελ. 42. - Αθήναι 1974.

## Εξωτερικοί σύνδεσμοι
* 
* 

Κατηγορία:Ελληνική Επανάσταση του 1821
Κατηγορία:Ιστορία της Οθωμανικής Αυτοκρατορίας
Κατηγορία:Βασίλειο της Ρουμανίας
Κάρολος της Προβηγκίας

Ο **Κάρολος της Προβηγκίας** (*Charles de Provence*, 845 – 25 Ιανουαρίου 863) από τη δυναστεία των Καρολιδών ήταν βασιλιάς της Προβηγκίας από το 855 μέχρι το τέλος του το 863, νεώτερος γιος του αυτοκράτορα Λοθαρίου Α΄ και της Ερμενγκάρδης του Τουρ.

## Βιογραφικά στοιχεία

thumb|250px|left|Ο Κάρολος της Προβηγκίας.

Το 855 δέχτηκε από τον πατέρα του την Βουργουνδία και την Προβηγκία. Ήταν μικρό παιδί ακόμα όταν πέθανε ο πατέρας του, γι' αυτό ήταν υπό την επίβλεψη του Γεράρδου Β’ της Βιέννης, του οποίου η σύζυγος ήταν κουνιάδα του Λοθαρίου Α’. Ο ίδιος ο Γεράρδος υπεράσπισε το βασίλειο από τις επιδρομές των Βίκινγκς. 

Στην πραγματικότητα ο ίδιος ο Κάρολος δεν κυβέρνησε ποτέ, κυβέρνησε ο Γεράρδος για λογαριασμό του, ο οποίος το 858 όρισε ότι εάν ο Κάρολος πεθάνει χωρίς απογόνους θα τον διαδεχτεί στην Προβηγκία ο αδελφός του, Λοθάριος Β’. Ωστόσο με τον πρόωρο θάνατο του Καρόλου, το βασίλειό του μοιράστηκε στους δύο μεγαλύτερους αδελφούς του, Λοθάριο Β’ και Λουδοβίκο Β’.

## Παραπομπές


Κατηγορία:Βασιλείς των Φράγκων
Κατηγορία:Βασιλείς της Βουργουνδίας
Κατηγορία:Δυναστεία των Καρολιδών
Κατηγορία:Ηγεμόνες της Αυτοκρατορίας των Καρολιδών